Андрій Савка

Андрій Савка (*1619, Стебник – ?) быв русиньскый протифеодалный збойник. Народив ся в родинї дияка. Як малый хлопець, по смерти мамы і няня, служыв на Маковицькім панстві. 

 Першы здобыткы 
Нескоре паньскый двір підпалив і придав ся ку збойницькій дружінї Василя Баюса з Лещин в Польщі. Збойници під веджінём Баюса в року 1644 напали маєткы Трояновского і Бобровского і в року 1647 выпалили феодалны маєткы в околіцї Мушыной в Польщі. По вытлачіню Баюсовой дружіны польскыма войсками аж за Бардеёв, Савка заложыв нову дружіну в области Саноку (Польща). Савковци тыж ослободжовали увязненых збойників. В авґустї 1648 так атаковали замок в Саноку. З плетеныма драбинами ся дістали днука, до пивніць де были збойници одсуджены на смерть. Многы з выслободженых збойників потім зістали в Савковій дружинї. Андрій Савка зачав орґанізовати масовы стрічі селянів на котрых чітав козацькы одказы Богдана Хмелницького. В юні 1651 повсталци в споїню з польскыма селянинами заяли Чорштинскый замок (Польща), склады хотїли іти на Краков. В року 1654 ся Савковы повсталци стримовали коло Каменицького граду (правдоподобно в Сабіновскім реґіонї). Там не вытримали напор войска з Польщі і подля єдной верзії ту мав быти хопленый і Савка. Мав быти перевезеный до Мушыны і там мав быти мученый і наконець 24. мая 1654 здїтый на кіл. Подля іншой верзії быв хопленый і обішеный аж в року 1661. Далшы жрідла гварять, же він утїк з козацькым гайтманом Богданом Хмелницькым. Протифеодалне пособлїня історіци судять як дуже россягле і дуже успішне.

 Біоґрафія 


Катеґорія:Русиньскы збойници